open-index/open-wikipedia-markdown huggingface dataset:
Glutationi

**Glutationi** eli **glutamyylikysteinyyliglysiini** on tripeptidi, joka koostuu aminohapoista glutamiinihappo, kysteiini ja glysiini. Rakenteeltaan se on poikkeuksellinen peptidi, koska kysteiinin aminoryhmän on muodostanut peptidisidoksen glutamiinihapon sivuketjun karboksyyliryhmän kanssa eikä α-karboksyyliryhmän kanssa. Sidos on isopeptidisidos. Glutationi on tärkeä molekyyli lääkeaineiden ja myrkyllisten aineiden metabolian kannalta.

## Biosynteesi
Eliöt syntetisoivat glutationia kahdessa vaiheessa. Ensimmäisessä vaiheessa muodostuu dipeptidi, γ−glutamyylikysteiini, kysteiinin aminoryhmän ja glutamiinihapon sivuketjun karboksyyliryhmän välille. Tätä reaktiota katalysoi gamma-glutamyylikysteiinisyntetaasi eli glutamaatti-kysteiiniligaasi. Toisessa vaiheessa γ-glutamyylikysteiiniin liitetään glysiinimolekyyli glutationisyntaasientsyymin katalysoimana.

## Merkitys
Glutationi inaktivoi myrkyllisiä yhdisteitä muodostamalla konjugaatin niiden kanssa. Konjugaatti on usein vesiliukoinen, mikä nopeuttaa yhdisteen erittämistä ulos eliöstä. Konjugaatti muodostuu glutationin sisältämän tioliryhmän ja elektrofiilisen hiilen tai joskus myös typen, hapen ja rikin välille. Konjugaatin muodostumista katalysoivia entsyymejä ovat glutationi-S-transferaasit. Glutationikonjugaatin muodostuminen on tärkeä osa myös monien lääkeainemolekyylien aineenvaihduntaa eli metaboliaa.

Glutationi on myös antioksidantti. Eliöiden soluissa muodostuu hyvin reaktiivisia ja hapettavia yhdisteitä, kuten vetyperoksidia (H2O2) ja orgaanisia peroksideja (ROOH). Glutationi suojaa soluja hapettumiselta pelkistämällä peroksidit samalla itse hapettuen. Hapettuneessa glutationissa (GSSG) kaksi glutationimolekyyliä ovat muodostaneet disulfidisidoksen. Tätä reaktiota katalysoi glutationiperoksidaasi. Hapettunut glutationi pelkistetään takaisin aktiiviseen muotoon (GSH) glutationireduktaasin katalysoimana.

## Lähteet

## Aiheesta muualla

*DrugBank: Glutathione 
*Human Metabolome Database: Glutathione 
*Kyoto Encyclopedia of Genes and Genomes (KEGG): Glutathione 
*ChemBlink: Glutathione
Kansipaperi

**Kansipaperi** eli **suojapäällys** on sidotun kirjan irrallinen päällyspaperi. Suojapaperissa on tavallisesti sama kansikuva ja takakansiteksti kuin nidotussa laitoksessa. Kuva voi olla myös painettu suoraan kirjan kanteen, jolloin kansipapereita ei käytetä. 

## Historia

Kansipaperin synty liittyy kustantajansidosten yleistymiseen 1800-luvun lopulla. Aikaisemmin kirjat olivat tavallisesti yksilöllisesti sidottuja. Kustantaja saattoi omistaa kirjansitomon, mutta lähinnä virsikirjojen tapaisia massatuotteita sidottiin yhtenäiseen asuun. Asultaan yhtenäiset kangaskantiset sidokset syntyivät 1820-luvulla. Kansipaperi keksittiin suojaamaan kangaskansia kirjakaupassa. Kuvallinen kansipaperi mainosteksteineen kehittyi vasta 1900-luvulla. 

Kirjojen varsinaisista kansista tehtiin pelkistetympiä, koska kustantajien oli halvempaa tehdä näyttävä paperipäällys. Vanhojen kirjojen myyntiluetteloissa vanhoja kustantajasidoksia saatetaan kutsua korukantisiksi, koska nykyaikana pelkistetyt kansisidokset ovat tavallisimpia. 

Suomessa kansipaperia pidettiin vielä 1900-luvun alkupuolella lähinnä kirjan väliaikaisena suojana, joka poistettiin kirjan tultua omistajansa haltuun.  

Suojapaperista () on käytetty myös nimityksiä *kansisuojus*, *kansipäällys*, *suojuspäällys*, *kirjansuojus*, *kirjanvaippa*, *irtopäällys*, *irtosuojus* ja *päällyspaperi*. 

## Lähteet

## Aiheesta muualla

* Nate Pedersen: The Art on the Bookshelf . Fine Books & Collections 10/2011.
Arnaud Montebourg

**Arnaud Montebourg** (30. lokakuuta 1962 Clamecy, Nièvre, Ranska) on ranskalainen poliitikko ja Ranskan kansalliskokouksen edustaja Saône-et-Loiren viidennestä piiristä sosialistisesta puolueesta. Hänet valittiin Manuel Vallsin hallituksen talousministeriksi 2. huhtikuuta 2014.

Montebourg on myös Saône-et-Loire -departementin valtuuston puheenjohtaja vuoden 2008 paikallisvaalien jälkeen. Hän oli syksyllä 2011 ehdokkaana sosialistisen puolueen esivaaleissa valittaessa ehdokasta vuoden 2011 presidenttivaaleihin. Hän sai äänistä 17,19 % ja tuli kolmanneksi.

## Lähteet

## Aiheesta muualla

*Arnaud Montebourgin sivusto 
*Webpage from the National Assembly site
*Michael C. Behrent, "Stop the World": Arnaud Montebourg and "Deglobalization"(blog post)
Riku Aalto

**Riku Petteri Aalto** (s. 28. huhtikuuta 1965 Tampere) on Teollisuusliiton (ent. Metallityöväen liiton) puheenjohtaja vuodesta 2008. Hän seurasi tehtävää kahdeksan vuotta hoitanutta Erkki Vuorenmaata. Uuden Teollisuusliiton puheenjohtajaksi Aalto valittiin vuonna 2017.

Puoluekannaltaan Aalto on sosialidemokraatti ja on istunut mm. vuosina 2010–2012 SDP:n puoluehallituksessa.  

## Elämä

Peruskoulutukseltaan Aalto on elektroniikka-asentaja, joksi hän valmistui vuonna 1983. Vuosina 1983–1990 hän työskenteli kokoonpanijana Uudenkaupungin autotehtaalla (silloinen Saab-Valmet). Vuonna 1992 hän valmistui sosionomiksi ja vuonna 1995 hallintotieteiden maisteriksi Tampereen yliopistosta. Metalliliitossa Aalto aloitti uransa vuonna 1995. Vuodet 1995–1999 hän oli jäsenrekisterivastaava ja vuodet 1999–2003 talous- ja jäsenasiainsihteeri. Ennen valintaansa puheenjohtajaksi Aalto toimi liiton talouspäällikkönä vuodesta 2003. Liiton johdossa hän on muun muassa puolustanut teollisuusaloilla yleisiä pekkaspäiviä.

Vuodesta 2003 Aalto oli Kojamon (aiemmin VVO) hallituksen jäsen ja vuodesta 2007 puheenjohtaja. Vuodesta 2012 hän ollut Varman hallituksen jäsen. Aalto on ollut myös Teollisuuden palkansaajien, SAK:n ja VR-Yhtymän hallituksen jäsen sekä vuodesta 2004 Työttömyysvakuutusrahaston hallintoneuvoston jäsen.

## Yksityiselämä
Aalto on naimisissa ja hänellä on kolme lasta. Sotilasarvoltaan hän on alikersantti.

Aalto on sosiaalidemokraatti. SDP:n kevään 2014 puheenjohtajavaalissa Aalto kannatti Antti Rinnettä.

## Lähteet

## Aiheesta muualla
*
Arthur Ahnger

**Arthur Ahnger** (['aŋŋer']; 28. helmikuuta 1886 – 7. joulukuuta 1940) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.

Anhger kuului suomalaisen Lucky Girl -veneen miehistöön sen saavuttaessa 8mR-luokan olympiapronssia Tukholmasta 1912.

## Lähteet
*
Angel T. Hobayan

**Angel Tec-i Hobayan** (11. joulukuuta 1929 Taft – 11. maaliskuuta 2023) oli filippiiniläinen roomalaiskatolinen piispa. Hänet vihittiin papiksi 25. maaliskuuta 1955. Hänet nimitettiin Catarmanin hiippakunnan piispaksi 12. joulukuuta 1974, ja piispaksi vihkiminen seurasi 5. maaliskuuta 1975. Pääkonsekraattorina toimi Bruno Torpigliani, jota avustivat Godofredo Pedernal Pisig ja Ricardo Pido Tancinco. Virkaan asettaminen seurasi 11. maaliskuuta.

Hobayan jäi eläkkeelle 10. maaliskuuta 2005.

## Lähteet
Sylvi-palkinto

**Sylvi-palkinto** on Suomen Näytelmäkirjailijat ja Käsikirjoittajat -yhdistyksen vuosittain myöntämä palkinto parhaasta elokuvan ja televisio-ohjelman käsikirjoituksesta. Se myönnettiin ensimmäisen kerran 2011. Sylvi-palkinto on yhdistyksen vuodesta 1985 lähtien vuoden parhaalle näytelmäteokselle myöntämän Lea-palkinnon sisarpalkinto. Vuonna 2021 palkintoa alettiin jakaa sekä ansioituneelle elokuva- että sarjakäsikirjoitukselle. Kummankin palkinnon arvo on 2&nbsp;500 euroa. Palkinto rahoitetaan Kopioston keräämistä tekijänoikeuskorvauksista.

Palkinto on nimetty ensimmäisen suomalaisen pitkän näytelmäelokuvan *[[Sylvi (vuoden 1913 elokuva)|Sylvi]]n* mukaan. Vuosina 2012–2015 palkinnon arvo oli 5&nbsp;000 euroa.

Palkinto jaettiin pitkään syksyllä, kunnes 2024 palkinto päätettiin jakaa Tampereen elokuvajuhlilla maaliskuussa. Tämän vuoksi vuoden 2023 palkinto jäi tavallaan jakamatta, vaikka 2024 palkittiin vuoden 2023 käsikirjoituksia.

## Palkitut

## Lähteet
Ricardo Pido Tancinco

**Ricardo Pido Tancinco** (4. elokuuta 1933 – 22. syyskuuta 2025) oli filippiiniläinen roomalaiskatolinen piispa. Hänet vihittiin papiksi Calbayogin hiippakuntaan 30. marraskuuta 1956, ja hänet nimitettiin Calbayogin piispaksi 8. maaliskuuta 1974. Piispaksi vihkiminen seurasi 30. toukokuuta. Pääkonsekraattorina toimi Bruno Torpigliani, jota avustivat Cipriano Urgel y Villahermosa ja Godofredo Pedernal Pisig. Pido Tancinco erosi tehtävistään 21. huhtikuuta 1979.

## Lähteet
Noitien asianajaja

**Noitien asianajaja** () on ruotsalaisen toimittajan Jan Guilloun vuonna 2002 ilmestynyt reportaasikirja 1600-luvun Ruotsin noitavainoista.

## Lähteet

## Aiheesta muualla
* 
* 
* Iikka Kivi: Noitien asianajaja . Keskipohjanmaa 12.3.2005.
Ufan rautatieasema

**Ufan rautatieasema**  () on Venäjän Baškortostanin tasavallan pääkaupungin, miljoonakaupunki Ufan vilkas päärautatieasema. Asema kuuluu Venäjän rautateiden tärkeimpien rautatieasemien joukkoon. 

## Lähteet

## Aiheesta muualla
* Lähijunien aikatauluja Ufan rautatieasemalle (rasp.yandex.ru) 
* Aikatauluhaku Ufan rautatieaseman kaukojunille  (poezda.net)
Georg Westling

**Georg Gustaf Westling** (24. elokuuta 1879 Helsinki – 14. marraskuuta 1930 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.

Westling kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.

Westlingin tytär Gunborg Hancock (1912–2024) oli Ruotsin vanhin asukas.

## Lähteet
* Georg Westling Biography and Olympic Results.  Olympics at Sports-Reference.com 

### Viitteet
Gunnar Tallberg

**Gunnar Tallberg** (23. joulukuuta 1881 Helsinki – 27. elokuuta 1931 Helsinki) oli suomalainen liikkeenjohtaja, kilpapurjehtija ja olympiamitalisti. Hän edusti Nyländska Jaktklubbenia.

Tallberg kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.

Purjehtijasukuun syntyneen Tallbergin veli Bertil kuului myös Lucky Girl -veneen miehistöön Tukholmassa. Lisäksi Tallberg oli sukua ainakin Henrikille, Johanille ja Peterille. Kaikki edellä mainitut ovat kilpailleet purjehduksessa olympialaisissa. Gunnar Tallberg siirtyi isänsä, kauppaneuvos Julius Tallbergin kuoltua Ab Julius Tallberg Oy:n toimitusjohtajaksi, missä toimessa hän johti pääliikettä ja Lauttasaarta sekä muita sivutoimintoja Bertil-veljen johtaessa kauppatoimintaa ja rauta- sekä rakennustarvikepuolta. Tallberg siirtyi heikentyneen terveydentilansa vuoksi syrjään toimitusjohtajan paikalta vuonna 1928. Hän kuoli kolme vuotta myöhemmin.

## Lähteet
* Gunnar Tallberg Biography and Olympic Results  Olympics at Sports-Reference.com 

### Viitteet
Tavataan ensi viikolla

**Tavataan ensi viikolla. Psykoanalyysin ja sen hoitovaikutusten kriittinen tarkastelu** on Osmo Tammisalon vuonna 2007 ilmestynyt kirja. Tammisalo sanoo psykoanalyysin olevan epätieteellinen oppi, jonka hoitovaikutukset eivät ole muita terapioita parempia tai sitten vaikutuksia ei ole.

## Lähteet

## Aiheesta muualla
* Tammisalo, Osmo: Psykoanalyysi ei ole (pätevä) teoria ihmismielestä. *Ihmisluontoa etsimässä* 12.11.2009.
* Tammisalo, Osmo: Psykoanalyysi on malliesimerkki pseudotieteestä. *Tieteessä tapahtuu* 8/2010. (PDF)
Antoine Koné

**Antoine Koné** (10. tammikuuta 1963 – 8. toukokuuta 2019) oli norsunluurannikkolainen roomalaiskatolinen piispa. Hänet vihittiin papiksi Katiolan hiippakuntaan 28. joulukuuta 1991. Hänet nimitettiin Odiennén hiippakunnan piispaksi 1. heinäkuuta 2009, ja piispaksi vihkiminen seurasi 22. elokuuta. Pääkonsekraattorina toimi Bernard Agré, jota avustivat Pierre-Marie Coty ja Joseph Yapo Aké.

## Lähteet
Noitavainot Euroopassa

**Noitavainot Euroopassa** on Marko Nenosen kaksiosainen teos noitavainoista: *Noitavainot Euroopassa: Myytin synty* (2006) ja *Noitavainot Euroopassa: Ihmisen pahuus* (2007). Noitavainoista Suomessa Nenonen oli kirjoittanut teoksessa *[[Synnin palkka on kuolema]]* (1994).

## Lähteet

## Aiheesta muualla
* Noitavainoihin liittyy paljon virheellisiä uskomuksia. Radion kulttuuriuutiset 18.10.2006.
* Maija-Kaisa Myllymäki: Eivätkö punapäät lentäneetkään keskiajalla? Kiiltomato.net 20.11.2006.
* Matti Kinnunen: Nokinenä poikineen. Helsingin sanomat 3.1.2007.
* Mirkka Lappalainen: Matka pahuuden historiaan. Helsingin sanomat 28.8.2007.
Libya, Libya, Libya

**Libya, Libya, Libya** (tunnettu myös nimellä **Ya Beladi**, ”Oi, isänmaani!”) on Libyan kansallislaulu. Laulun on säveltänyt Mohammed Abdel Wahab, joka on säveltänyt myös Tunisian kansallislaulun Humat al-himan ja Yhdistyneiden arabiemiraattien kansallislaulun Iši biladi sekä sovittanut Egyptin kansallislaulun Biladi, Biladi, Biladi. Laulun on sanoittanut Al Bashir Al Arebi. Libya, Libya, Libya otettiin maan kansallislauluksi sen itsenäistyessä Italiasta vuonna 1951. Muammar Gaddafin syrjäytettyä maata hallinneen kuningas Idris I:n vuonna 1968 maan uudeksi kansallislauluksi valittiin vuonna 1969 egyptiläinen marssi Allahu Akbar. Vuoden 2011 levottomuuksien jälkeen maata hallitseva siirtymäajan kansallinen neuvosto otti uudelleen käyttöön maan aikaisemman kansallislaulun.

## Laulun sanat
### Arabiaksi
يا بلادي بجهادي وجلادي
ادفعي كيد الأعادي و العوادي
واسلمي
اسلمي طول المدي إننا نحن الفدا
ليبيا ليبيا ليبيا

يا بلادي أنت ميراث الجدود
لارعى الله يداً تمتد لك
فاسلمي، إنا -على الدهر- جنود
لا نبالي إن سلمت من هلك
وخذي منا وثيقات العهود
إننا يا ليبيا لن نخذلك
لن نعود للقيود قد تحررنا وحررنا الوطن
ليبيا ليبيا ليبيا

جرّد الأجداد عزماً مرهفاً
يوم ناداهم منادٍ للكفاح
ثم ساروا يحملون المصحفا
باليد الأولى، وبالأخرى سلاح
فإذا في الكون دين وصفا
وإذا العالم خير وصلاح
فالخلود للجدود إنهم قد شرفوا هذا الوطن
ليبيا ليبيا ليبيا

يا ابن ليبيا، يا ابن آساد الشرى
إننا للمجد والمجد والمجدُ لنا
مذ سرونا حمد القوم السرى
بارك الله لنا استقلالنا
فابتغوا العلياء شأواً في الورى
واستعدوا للوغى أشبالنا
للغلاب يا شباب إنما الدنيا كفاح للوطن
ليبيا ليبيا ليبيا

### Translitteraatio
Ya Biladi Ya Biladi Bijihadi Wajiladi 
Idfa'i Kaydal A'adi Wal'awadi Waslami 
Islami Islami Islami Tulal Mada Innana Nahnul Fida 
Libya Libya Libya. 

Yabiladi Anti Mirathul Judud 
La Ra'allahu Yadan Tamtaddu Lak 
Faslami Inna 'Aladdahri Junud 
La Nubali In Salimti Man Halak 
Wakhudi Minna Wathiqatil 'Uhud 
Innana Ya Libya Lan Nakhdilak 
Lanna'ud Lil Quyud Qadd Taharrarna Waharrarnal Watan 
Libya Libya Libya. 

### Käännös
:Oi isänmaani! Taistelullani ja kärsivällisyydelläni
:karkota vihollisesi, kelvottomat heittiöt,
:ja elä!
:Elä halki vastoinkäymisten, me olemme sinun vaalijasi,
:Libya, Libya, Libya!

:Oi isänmaani! Sinä olet isoisien perintö.
:Torjukoon Jumala jokaisen käden, joka nousee sinua vahingoittamaan.
:Kun sinä säilyt elossa, emme välitä, vaikka kaatuisimme.
:Sinun puolestasi rukoilemme hiljaa,
:ettemme koskaan, oi Libya, olisi arvottomia sinua kohtaan.
:Emme koskaan alistu kahleisiin, me olemme vapaat,
:ja olemme vapauttaneet myös isänmaamme:
:Libya, Libya, Libya!

## Aiheesta muualla
* Libya, Libya, Libya – instrumentaaliversio
* Libya, Libya, Libya – laulettu versio
Cantor Fitzgerald

**Cantor Fitzgerald L.P.** on yhdysvaltalainen yritys, jonka toimialoja ovat muun muassa finanssipalvelut, joukkovelkakirjat ja investointipankkitoiminta. Yhtiön pääkonttori sijaitsee Midtown Manhattanilla, New Yorkissa.

Cantor Fitzgeraldin pääkonttori sijaitsi aiemmin World Trade Centerin kaksoistornien Pohjoistornissa (1 WTC) Lower Manhattanilla kerroksissa 101-105. Yhtiö menetti yli kaksi kolmasosaa työntekijöistään, 658 ihmistä, syyskuun 11. päivän iskuissa vuonna 2001, mikä on eniten World Trade Centerissa toimineista yrityksistä.

## Lähteet

## Aiheesta muualla
*Yhtiön virallinen sivusto 
*Cantor Families Memorial - Yhtiön syyskuun iskuissa kuolleiden muistosivusto 
*Cantor Relief Fund
Hawk-Eye

**Hawk-Eye** on suurnopeuskameroita hyödyntävä tietokonejärjestelmä, jota käytetään muun muassa tennis- ja krikettiotteluissa tuottamaan animoitu rekonstruktio pallon liikkeistä ja sitä käytetään kun halutaan tarkistaa, oliko pallo "sisällä" vai "ulkona". Pallon kulkua kentällä kuvataan useilla videokameroilla. Järjestelmä otettiin käyttöön ammattilaistenniksessä vuonna 2006.

## Lähteet
Washington Street (Manhattan)

**Washington Street** on pohjois–etelä-suunnassa kulkeva katu New Yorkissa. Kadun pohjoisin kohta alkaa 14. kadulta ja päättyy Hubert Streetiin. Kaupunginosat, joiden läpi katu kulkee, ovat Meatpacking District, West Village, SoHo ja Tribeca. Itä–länsi-suunnassa Washington Streetin läpi kulkevat kadut ovat pohjoisesta etelään Christopher Street, Houston Street ja Canal Street.

1940-lukuun saakka Washington Streetilla eli suuri joukko libanonilaisia ja syyrialaisia kristittyjä arabeja. Arabien asuttamaa aluetta kutsuttiin nimellä Little Syria. Arabien asuinalue kuitenkin purettiin 1950-luvulle mennessä Brooklyn–Battery-tunnelin rakennustöiden vuoksi, joka otettiin käyttöön vuonna 1950.

## Lähteet

## Aiheesta muualla
Fire and Water

**Fire and Water** on brittiläisen Free-yhtyeen 26. kesäkuuta 1970 julkaistu kolmas ja samalla menestynein albumi. Sillä on yhtyeen tunnettu kappale, singlehitti ”All Right Now”. Sekä kappale että albumi muodostuivat yhtyeen läpimurroiksi, ja molemmat nousivat Britanniassa listasijalle 2 kesällä 1970. *Fire and Water* menestyi myös Yhdysvalloissa yltäen ainoana Free-albumina Billboardin top 20:een.

## Kappaleet

**A-puoli**
#
#
#
#
**B-puoli**
#
#
#

### Vuoden 2001 CD-version bonuskappaleet
#
#
#
#
#
#

*

## Kokoonpano
*Paul Rodgers – laulu
*Paul Kossoff – kitara
*Andy Fraser – bassokitara
*Simon Kirke – rummut

## Lähteet
Suomen Urheilukuninkuuskilpailut 1904

**Suomen urheilukuninkuudesta** kilpailtiin Helsingissä 23. - 24. heinäkuuta 1904. Aarne Nylenius onnistui ainoana kilpailijana saavuttamaan maisterin arvon kaikissa kymmenessä lajissa ja sen johdosta hänet kruunattiin urheilukuninkaaksi, vaikka Heikki Åhlman olikin pisteissä parempi. Jälkimmäinen jäi leuanvedossa 12:een, ja tämä pilasi muutoin loistavan sarjan. Pistemäärä laskettiin kahdeksan pakollisen lajin sijaluvuista, voittaja 1, toinen 2 jne...

## Lopputulokset

Lajit ja maisterin (kandidaatin) vaatimukset: 1. leuanveto 16 (12), 2. kieppi 5 (3), 3. 100 m 12,8 (13,6), 4. pituus 500 (440), 5. korkeus 135 (120), 6. kuula 9,00 (8,00), 7. keihäs 25,00 (21,25), 8. 1500 m 5.30,0 (5.50,0), 9. *seiväs 220 (190)* 10. *hirrensyöksy 6 m (5 m)*, 11. *kiekko 23,00 (20,00)*. *Kursivoidut* lajit sekä uinti olivat vaihtoehtoisia (kaksi neljästä). Heitot ja hypyt suoritettiin *molemminpuolisesti* ja rajat olivat kummallekin puolelle samat.

## Lähteet

* 28.07.1904 Koitar no 83
* 25.07.1904 Helsingfors-Posten no 198
* 24.07.1904 Hufvudstadsbladet no 197 
* 28.07.1904 Kotkan Uutiset no 60
Greatest Hits (Petula Clark, 1986)

**Greatest Hits** on kokoelma-albumi laulaja Petula Clarkin levyttämistä menestyskappaleista. Kappaleet ovat vuosilta 1958–1971 ja niitä on albumilla 20. Alkuperäinen levy-yhtiö on Pye Records.

Kokoelman on julkaissut BR Music vuonna 1986 lisenssillä, joka on saatu PRT-yhtiöltä Vip Recordsin kautta.

C-kasetteja on valmistanut Duplicate-yhtiö Belgiassa.

## Kappaleet

; Sivu 1

# Downtown (Hatch) – 3:05 1964
# Romeo (Stolz / Kennedy / Brousolle) – 2:40 1961
# Sailor (Scharfenberger / Busch / West) – 2:57 1961
# Don't Give Up (Hatch / Trent) – 3:02 1968
# Kiss Me Goodbye (Reed / Mason) – 3:52 1968 
# I Couldn't Live without Your Love (Hatch / Trent) – 2:50 1966  
# A Sign of the Times (Hatch) – 2:53 1966
# Colour My World (Trent / Hatch) – 2:52 1966 
# Round Every Corner (Hatch) – 2:43 1965
# Baby Lover (Merrell) – 2:23 1958

; Sivu 2

# My Love (Hatch) – 2:40 1966 
# This Is My Song (Chaplin) – 3:18 1967
# I Know a Place (Hatch) – 2:35 1965 
# The Song of My Life (Jeannot / Harvey / Layari / Fishman) – 3:45 1971
# Don't Sleep in the Subway (Trent / Hatch) – 2:36 1967 
# My Friend the Sea (Goodwin / Fishman) – 2:33 1961
# Happy Heart (Rae / Last) – 3:27 1969
# Call Me (Hatch) – 2:43 1965 
# Windmills of Your Mind (M. Bergman / A. Bergman / M. Legrand) – 2:58 1969
# The Show Is Over (Petula Clark) – 2:43 1970

## Lähteet

* Petula Clark MC *Greatest Hits* (BR Music BRMC 55) 1986
This Is My Song

**This Is My Song** on Charles Chaplinin tekemä laulu. Se oli mukana Chaplinin ohjaamassa yhdysvaltalaisessa elokuvassa *A Countess from Hong Kong* eli *[[Hongkongin kreivitär]]*, jonka ensi-ilta oli vuonna 1967. Kappaleen levytti samana vuonna laulaja Petula Clark.

Myöhempiä levyttäjiä on mm. Bobby Vinton.

Juha Vainio kirjoitti lauluun suomenkieliset sanat, ja tämän käännöksen "Tämä on lauluni" levytti vuonna 1967 Matti Heinivaho.

## Lähteet

* Lauantain toivotut levyt, YLE Radio 1, 30. huhtikuuta 2011
The Little Shoemaker

**The Little Shoemaker** on alun perin ranskalainen lastenlaulu ”Le Petite Cordonnier”, jonka englanninkieliset sanat on tehnyt John Turner.

Heinäkuussa 1954 kappale nousi brittilistan kärkikymmenikköön Petula Clarkin laulamana ja oli korkeimmillaan sijalla seitsemän. Se oli samalla Clarkin ensimmäinen Top 10 -hitti. Levy-yhtiö oli Polygon Records.

Saman kuukauden aikana kappale nousi Yhdysvaltain listan Top 10:een The Gaylords -trion esittämänä ja oli parhaimmillaan listakakkosena. Laulu esitettiin osaksi italiaksi. Levy-yhtiö oli Mercury Records. Koko 1950-luvun myyntitilastoissa kappale oli sijalla 149.

Kappaleen levytti tuoreeltaan myös Alma Cogan.

## Lähteet

*
Félix Kouadjo

**Félix Kouadjo** (1939 – 6. toukokuuta 2012) oli norsunluurannikkolainen roomalaiskatolinen piispa. Hänet vihittiin papiksi 16. maaliskuuta 1969 ja nimitettiin Bondoukoun hiippakunnan piispaksi 22. huhtikuuta 1996. Piispaksi vihkiminen seurasi 20. heinäkuuta. Pääkonsekraattorina toimi Laurent Akran Mandjo, jota avustivat Luigi Ventura ja Bernard Agré.

## Lähteet
Tommi Liimatainen

**Tommi Tapio Liimatainen** (s. 27. maaliskuuta 1977)
on suomalainen manageri ja entisen levy-yhtiö Hype Recordsin entinen toimitusjohtaja.

Liimatainen on pikkuveljensä Jonne Aaronin Negative-yhtyeen manageri. Hän on manageroinut myös toisen pikkuveljensä Ville Liimataisen luotsaamaa yhtyettä Flinchiä sekä muita suomalaisia bändejä, kuten Poisonblackiä ja So Called Planiä. Hän on myös Jann Wilden ex-manageri.

Vuonna 2012 Tommi toimi laulajakykyjä etsivän Idols-televisioformaatin kuudennen kauden tuomarina yhdessä Laura Voutilaisen ja Jone Nikulan kanssa.

Vuonna 2011 Liimataisen manageroitavaksi siirtyi myös iskelmälaulaja Katri Helena, joka vaihtoi edellisen managerinsa Lilja Kainulaisen Liimataiseen tehtyään vuonna 2010 levytyssopimuksen silloisen Hype Recordsin kanssa. Kesällä 2013 Liimatainen kertoi seurustelevansa Katri Helenan kanssa. IS:n mukaan he muuttivat avoliittoon 2024.

## Lähteet
Salomon Lezoutié

**Salomon Lezoutié** (s. 8. huhtikuuta 1958) on norsunluurannikkolainen roomalaiskatolinen piispa. Hänet vihittiin papiksi Yopougonin hiippakuntaan 23. heinäkuuta 1989 ja nimitettiin Odiennén piispaksi 29. heinäkuuta 2005. Piispaksi vihkiminen seurasi 8. lokakuuta. Pääkonsekraattorina toimi Laurent Akran Mandjo, jota avustivat Marie-Daniel Dadiet ja Maurice Konan Kouassi.

Lezoutié nimitettiin Yopougonin koadjuuttoripiispaksi 3. tammikuuta 2009.

## Lähteet
Poliisiylitarkastaja

**Poliisiylitarkastaja** () on Suomen poliisin virka. Viran tehtäviin kuuluu muun muassa laillisuusvalvonta. Sitä lähin alempi virka on apulaispoliisipäällikkö ja ylempi virka poliisipäällikkö. Helsingin poliisilaitoksen apulaispäällikkö on arvoltaan poliisiylitarkastaja.

## Lähteet
Michael Mulhall

**Michael Mulhall** (s. 25. helmikuuta 1962 Peterborough) on kanadalainen roomalaiskatolinen piispa. Hänet vihittiin papiksi Peterboroughin hiippakuntaan 2. heinäkuuta 1989 ja nimitettiin Pembroken hiippakunnan piispaksi 30. kesäkuuta 2007. Piispaksi vihkiminen seurasi 21. syyskuuta. Pääkonsekraattorina toimi Luigi Ventura, jota avustivat Terrence Thomas Prendergast ja Nicola de Angelis.

## Lähteet
Paul-Émile Charbonneau

**Paul-Émile Charbonneau** (4. toukokuuta 1922 Sainte-Thérèse-de-Blainville – 21. toukokuuta 2014) oli kanadalainen roomalaiskatolinen piispa. Hänet vihittiin papiksi 31. toukokuuta 1947 ja nimitettiin Ottawan arkkihiippakunnan vihkipiispaksi sekä Thapsuksen titulaaripiispaksi 15. marraskuuta 1960. Piispaksi vihkiminen seurasi 18. tammikuuta 1961. Pääkonsekraattorina toimi Marie-Joseph Lemieux, jota avustivat William Joseph Smith ja Émilien Frenette.

Charbonneau sai 21. toukokuuta 1963 nimityksen Hullin hiippakunnan piispaksi, jona hän toimi, kunnes erosi tehtävistään 12. huhtikuuta 1973. Hän osallistui Vatikaanin toiseen kirkolliskokoukseen.

## Lähteet
Citroën Saxo

**Citroën Saxo** on Citroënin vuosina 1996–2003 valmistama pieni henkilöautomalli, joka korvasi Citroën AX:n. Sen lähes identtinen sisarmalli on Peugeot 106. Japanissa mallia myytiin nimellä **Citroën Chanson**. Saxon korvasivat Citroën C2 ja Citroën C3.

Vuoden 2000 Euro NCAP -kolaritestistä Saxo sai tulokseksi kaksi tähteä viidestä.

Bensiinimoottoreina olivat kahdeksanventtiiliset 1,0- (50&nbsp;hv), 1,1- (60&nbsp;hv), 1,4- (75&nbsp;hv) ja 1,6-litraiset (88&nbsp;hv) sekä 16-venttiilinen 1,6-litrainen (118&nbsp;hv). Dieselmoottori oli vapaasti hengittävä 1,5 D (57&nbsp;hv). 1,4-litraisen ja kahdeksanventtiilisen 1,6-litraisen yhteyteen oli valittavissa kolmeportainen automaattivaihteisto.

Vuonna 2000 Saxo sai uudelleenmuotoillut ajovalot ja etusäleikön. 1,0-litrainen moottori poistui valikoimasta ja kahdeksanventtiilisen 1,6-litraisen teho nousi 98 hevosvoimaan, mutta sen yhteyteen ei enää ollut saatavana automaattivaihteistoa. 

## Lähteet

## Aiheesta muualla
Émilien Frenette

**Émilien Frenette** (6. toukokuuta 1905 Montréal – 3. maaliskuuta 1983) oli kanadalainen roomalaiskatolinen piispa. Hänet vihittiin papiksi Montréalin arkkihiippakuntaan 30. toukokuuta 1931 ja nimitettiin Saint-Jérômen hiippakunnan piispaksi 5. heinäkuuta 1951. Piispaksi vihkiminen seurasi 12. syyskuuta. Pääkonsekraattorina toimi Ildebrando Antoniutti, jota avustivat Joseph-Conrad Chaumont ja Édouard Jetté.

Frenette osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes erosi tehtävistään 11. kesäkuuta 1971.

## Lähteet
Édouard Jetté

**Édouard Jetté** (9. elokuuta 1898 – 30. tammikuuta 1988) oli kanadalainen roomalaiskatolinen piispa. Hänet vihittiin papiksi Jolietten hiippakuntaan 31. toukokuuta 1923 ja nimitettiin sen vihkipiispaksi sekä Tabaen titulaaripiispaksi 3. tammikuuta 1948. Piispaksi vihkiminen seurasi 14. huhtikuuta. Jetté erosi tehtävistään vihkipiispana 3. tammikuuta 1968 ja kuoli 20 vuotta myöhemmin.

Jetté osallistui Vatikaanin toiseen kirkolliskokoukseen.

## Lähteet
Vital Massé

**Vital Massé** (s. 16. joulukuuta 1936) on kanadalainen roomalaiskatolinen piispa. Hänet vihittiin papiksi Jolietten hiippakuntaan 26. toukokuuta 1962 ja nimitettiin Saint-Jérômen hiippakunnan vihkipiispaksi sekä Giru Marcellin titulaaripiispaksi 20. lokakuuta 1993. Piispaksi vihkiminen seurasi 8. joulukuuta. Pääkonsekraattorina toimi Jean-Claude Turcotte, jota avustivat Gilles Lussier ja René Audet.

Massé sai 8. syyskuuta 2001 nimityksen Mont-Laurierin hiippakunnan piispaksi.

## Lähteet
Cummins

**Cummins Inc.** on yhdysvaltalainen dieselmoottoreita valmistava yritys, jonka valikoimiin kuuluu muun muassa teollisuus- (työkoneet, rekat ym.), maatalous-, kaivos- ja louhos- sekä merimoottoreita. Cummins on listattu New Yorkin pörssiin. Yrityksen kotipaikka on Columbus Indianan osavaltiossa. Yrityksen liikevaihto oli 13,2 miljardia Yhdysvaltain dollaria vuonna 2010. Työntekijöitä on noin 40&nbsp;000, joista 17&nbsp;000 Yhdysvalloissa. 

Suomessa Cumminsin dieselmoottoreita myy ja markkinoi Machinery Oy, joka on ollut Cumminsin valtuutettu maahantuoja jo vuodesta 1964 saakka. Varavoimageneraattoreiden osalta Cumminsin maahantuojana on toiminut kW-set Oy vuodesta 2007 lähtien.

Cummins oli vuonna 2012 maailman 20. suurin autoteollisuuden osatoimittajayritys.

## Päästöhuijaus
Tammikuussa 2024 uutisoitiin, että yhtiölle on määrätty lähes kahden miljardin dollarin sakot. Syynä on Cumminsin moottoreihin asennettu ohjelmisto, joka salli auton päästä läpi päästötestistä vaikka sen päästöt normaalikäytössä ovat suuremmat. Huijausohjelmisto on asennettu yli  avolava-autossa, jotka ovat Ram 2500 ja Ram 3500 -malleja ja valmistettu vuosina 2013-2019. Lakikanteen nosti Yhdysvaltain oikeusministeriö, jonka mukaan se on löytänyt vastaavan ohjelmiston koskevan myös  kappaletta ajoneuvoja, jotka on valmistettu vuosina 2019-2023. Cumminsin on kutsuttava takaisin ja korjattava ajoneuvot, pidennettävä takuuta, rahoitettava ja kehitettävä keinoja typen oksidien vähentämiseen moottorien päästöistä sekä otettava käyttöön menetelmät, jotka estävät huijaamisen tulevaisuudessa.

## Lähteet

## Aiheesta muualla
Ritesh Deshmukh

**Ritesh Deshmukh** (s. 17. joulukuuta 1978 Latur, Maharashtra, Intia)  on intialainen elokuvanäyttelijä ja -tuottaja. Hän on poliitikko Vilasrao Deshmukhin poika ja koulutukseltaan arkkitehti. 

Deshmukh teki elokuvadebyyttinsä tulevan vaimonsa Genelia D’Souzan kanssa elokuvassa *[[Tujhe Meri Kasam]]* (2003). Hänen ensimmäinen menestyselokuvansa oli *[[Masti]]* (2004). Myöhemmin hän on näytellyt menestyneissä elokuvissa kuten *[[Heyy Babyy]]*, *[[Dhamaal]]* (2007), *[[Housefull]]* (2010), *[[Double Dhamaal]]* (2011), *[[Tere Naal Love Ho Gaya]]*, *[[Housefull 2]]* (2012) ja *[[Grand Masti]]* (2013).

## Yksityiselämä
Deshmukhin ja näyttelijä Genelia D’Souzan seurustelusta huhuttiin vuosia, vaikka kumpikaan ei myöntänyt asiaa ennen vuotta 2011. He menivät naimisiin 3. helmikuuta 2012. Parilla on kaksi poikaa (s. 2014 ja 2016).

## Filmografia

## Palkinnot

## Lähteet

## Aiheesta muualla

*
Martti Kuuskoski

**Martti Kuuskoski** (6. kesäkuuta 1917 Pyhtää – 18. lokakuuta 2011 Porvoo) oli suomalainen näyttelijä ja taiteilija.

Kuuskoski näytteli Turun kaupunginteatterissa ja Tampereen Työväen Teatterissa, jossa hänen merkittävintä aikaansa oli vuodet 1949–1951 Eino Salmelaisen vuosina. Hän näytteli operettien hurmurirooleissa, muun muassa *[[Viktorian husaari]]ssa* 150 kertaa. Taiteellisesti merkittävämpiä olivat kuitenkin *[[Hamlet]]in* Laertes ja *[[Seitsemän veljestä|Seitsemän veljeksen]]* Juhani. Kuuskoski näytteli myös parissa elokuvassa. Ne olivat *[[Sysmäläinen (elokuva)|Sysmäläinen]]* (1938) ja *[[Pitkäjärveläiset]]* (1951). 

Näyttelijänura päättyi kun Kuuskoski ryhtyi 1950-luvulla taiteilijaksi ja perusti silloisen vaimonsa Helena Kuuskosken kanssa Atelier Faunin, joka teki Fauni-peikkoja ja Tove Janssonin muumien pohjalta muumihahmoja. Fauneja esiintyi sittemmin sarjakuvissa, lyhytelokuvissa, tekstiileissä ja kirjoissa. Järvenpään Peikkometsä oli ideoitu Faunin pohjalta, samoin Mallasjuoman Peikkolimsa. Nuutajärven laseissakin Fauni esiintyi. Yrityksen palveluksessa oli enimmillään 150 työntekijää, mutta se lopetti toimintansa 1970-luvulla. Sittemmin Kuuskoski muutti Suomusjärvelle, jossa hän jatkoi hahmojen tekoa toisen vaimonsa kanssa. 1980 hän perusti Jämsään Peikkopuiston, jossa toimi Peikkoteatteri.

Kuuskoski asui viimeiset vuotensa Loviisassa.

## Lähteet

## Aiheesta muualla
*
Bergen (täsmennyssivu)

**Bergen** voi tarkoittaa seuraavia:

## Paikkoja
* Bergen, Norjan toiseksi suurin kaupunki
* Bergenin piirikunta, piirikunta New Jerseyssä Yhdysvalloissa
* Bergen-Belsenin keskitysleiri, keskitysleiri Ala-Saksissa toisen maailmansodan aikana
* Mons (holl. ja saks. *Bergen*), kaupunki Belgiassa
* Vita Bergen, puisto Tukholmassa

### Alankomaat
* Bergen (Limburg), kunta Limburgissa
* Bergen (Pohjois-Hollanti), kunta Pohjois-Hollannissa
* Bergen op Zoom, kunta Pohjois-Brabantissa

### Saksa
* Bergen an der Dumme, kunta Lüchow-Dannenbergin piirikunnassa Ala-Saksissa
* Bergen auf Rügen, kaupunki Mecklenburg-Etu-Pommerissa
* Bergen (bei Kirn), kunta Rheinland-Pfalzissa
* Bergen (Chiemgau), kunta Traunsteinin piirikunnassa Baijerissa
* Bergen (Cellen piirikunta), kaupunki Cellen piirikunnassa Ala-Saksissa
* Bergen (Mittelfranken), kunta Weißenburg-Gunzenhausenin piirikunnassa Baijerissa
* Bergen (Vogtland), kunta Saksissa

## Henkilöitä

* Bob Bergen (s. 1964), yhdysvaltalainen ääninäyttelijä
* Candice Bergen (s. 1946), yhdysvaltalainen näyttelijä
* Carl von Bergen (1838–1897), ruotsalainen kirjailija ja luennoitsija
* Edgar Bergen (1903–1978), yhdysvaltalainen näyttelijä, koomikko ja vatsastapuhuja
* Nella Bergen (1873–1919), yhdysvaltalainen näyttelijä ja laulaja
* Norman Bergen (s. 1945), yhdysvaltalainen muusikko ja säveltäjä
* Polly Bergen (1930–2014), yhdysvaltalainen näyttelijä
* Steve von Bergen (s. 1983), sveitsiläinen jalkapalloilija

## Laivoja

* Norjan laivaston aluksia:
** KNM Bergen (sluuppi), sluuppi, valmistettu 1840-1845
** KNM Bergen (D304), Bergen-luokan hävittäjä, käytössä 1946-1967
** KNM Bergen (F301), Oslo-luokan fregatti, käytössä 1967-2005

## Muuta

* Bergen Group, norjalainen meriteollisuuskonserni
Amico Panici

**Amico Panici** (1599? – 16. lokakuuta 1661) oli italialainen roomalaiskatolinen piispa. Hänet nimitettiin Sarsinan hiippakunnan piispaksi 24. marraskuuta 1632. Piispaksi konsekroinnin suoritti 30. marraskuuta Antonio Marcello Barberini, jota avustivat Benedetto Landi ja Angelo Castellari.

4. joulukuuta 1634 Panici sai nimityksen Recanati-Loreton hiippakunnan piispaksi. Hän kuoli 62-vuotiaana virassa.

## Lähteet
Arturo Aiello

**Arturo Aiello** (s. 14. toukokuuta 1955) on italialainen roomalaiskatolinen piispa. Hänet vihki papiksi Antonio Zama 7. heinäkuuta 1979, ja hänet nimitettiin Teano-Calvin hiippakunnan piispaksi 13. toukokuuta 2006. Piispaksi vihkiminen seurasi 30. kesäkuuta. Pääkonsekraattorina toimi Giovanni Battista Re, jota avustivat Michele Giordano ja Felice Cece.

## Lähteet
NHL:n laajennusvaraustilaisuus 2000

**Vuoden 2000 NHL:n laajennusvaraustilaisuus** oli 23. kesäkuuta 2000 järjestetty tapahtuma, jossa NHL:n kaksi uutta laajennusjoukkuetta Columbus Blue Jackets ja Minnesota Wild varasivat pelaajia toisista joukkueista. 

## Säännöt
26 joukkuetta saivat suojata yhden maalivahdin, viisi puolustajaa, ja yhdeksän hyökkääjää, tai vaihtoehtoisesti kaksi maalivahtia, kolme puolustajaa ja seitsemän hyökkääjää. Nashville Predators ja Atlanta Thrashers olivat liigan uusimpia joukkueita joten niiden ei tarvinnut osallistua tapahtumaan.

52 pelaajaa varattiin uusiin joukkueisiin. Kaikista 26 osallistuneesta joukkueesta valittiin kaksi pelaajaa. Blue Jackets ja Wild valitsivat kummatkin ensimmäisen 24 varauksen aikana kolme maalivahtia, kahdeksan puolustajaa ja kolmetoista hyökkääjää. Loput kaksi varausta olisivat voineet olla miltä tahansa pelipaikalta.

## Varaukset

## Samassa yhteydessä tehtyjä kauppoja
**Columbus**
*San Jose kauppasi Jan Calounin ja yhdeksännen kierroksen varauksen vuoden 2000 varaustilaisuuteen Columbukseen sen jälkeen kun Blue Jackets lupasi olla varaamatta Jevgeni Nabokovia.
*Buffalo kauppasi Jean-Luc Grand-Pierren, Matt Davidsonin ja kaksi viidennen kierroksen varausta Columbukseen sen jälkeen kun Blue Jackets lupasi olla ottamatta maalivahtia Sabresin joukkueesta.
**Minnesota**
*San Jose kauppasi Andy Suttonin, seitsemännen kierroksen varauksen ja kolmannen kierroksen varauksen Minnesotaan vastineeksi he saivat kahdeksannen kierroksen varauksen ja lupauksen että Wild ei varaa Jevgeni Nabokovia.

## Tilaisuuden jälkeen
Jotkin pelaajat eivät pysyneet joukkueissaan pitkään, ja jotkut jopa kaupattiin pois samana päivänä.

**Columbus**
*Turner Stevenson (kaupattiin New Jerseyyn)

**Minnesota**
*Mike Vernon (kaupattiin Dan Gavanghiin ja kahdeksannen kierroksen varaukseen)
*Chris Terreri (kaupattiin yhdeksännen kierroksen varauksen kanssa New Jerseyhyn vaihdossa Brad Bombardiriin)
*Joe Juneau (kaupattiin Phoenixiin vaihodossa Rickard Walliniin)

Seuraavat pelaajat eivät viipyneet heidät varanneiden organisaatioiden palkkalistoilla kovinkaan pitkään:

**Columbus**
*Dallas Drake
*Mathieu Schneider
*Dwayne Roloson

**Minnesota**
*Jeff Odgers

## Katso myös
* NHL-kausi 2000–2001
Felice Cece

**Felice Cece** (26. maaliskuuta 1936 – 12. toukokuuta 2020) oli italialainen roomalaiskatolinen arkkipiispa. Hänet vihittiin papiksi 5. heinäkuuta 1959 ja nimitettiin Calvi e Teanon hiippakunnan piispaksi 17. elokuuta 1984. Piispaksi vihkiminen seurasi 20. lokakuuta. Pääkonsekraattorina toimi Bernardin Gantin, jota avustivat Giuseppe Costanzo ja Matteo Guido Sperandeo. Cecen johtama hiippakunta nimettiin 30. syyskuuta 1986 uudelleen Teano-Calviksi.

Cece sai 8. helmikuuta 1989 nimityksen Sorrento-Castellammare di Stabian arkkihiippakunnan arkkipiispaksi.

## Lähteet
Suunnittelutoimintatutkimus

**Suunnittelutoimintatutkimus** (Action Design Research, ADR) on tietojärjestelmätieteessä kehitetty tutkimusmenetelmä. ADR:ssä yhdistyy suunnittelututkimuksen (design research) tavoite kehittää IT-artefakti, yleensä tietokoneohjelma, ja toimintatutkimuksen tavoite tehdä interventio organisaation tarpeiden mukaisesti.

ADR on suhteellisen tuore tutkimusmenetelmä. Se esiteltiin tietojärjestelmätieteen ykköslehdessä MIS Quarterlyssä kevään 2011 numerossa. Artikkelin tekijät ovat Maung K. Sein Agderin yliopistosta, Ola Henfridsson Viktoria Institutesta, Sandeep Purao Pennsylvania State Universitystä, Matti Rossi Aalto-yliopistosta ja Rikard Lindgren Göteborgin IT-yliopistosta.

## Lähteet
Mies kylmästä (elokuva)

**Mies kylmästä** (tai **Vakoilija kylmästä**, *The Spy Who Came in from the Cold*) on Martin Rittin ohjaama mustavalkoinen elokuva vuodelta 1965. Elokuva perustuu John le Carrén menestysromaaniin *[[Mies kylmästä]]*.

Elokuvan pääosaa Alec Leamasia näyttelee Richard Burton, jonka roolisuoritusta on luonnehdittu lähes täydelliseksi.

## Näyttelijät

## Palkinnot
* Bafta 
** Richard Burton
** Tambi Larsen
** Oswald Morris
** Martin Ritt

* British Society of Cinematographers: Oswald Morris
* David: Richard Burton 
* Golden Globe: Oskar Werner 
* Laurel-palkinto (Golden Laurel): Richard Burton

## Lähteet

## Aiheesta muualla
*
Heinolan Palloilijat -47

**Heinolan Palloilijat -47** (**HP-47**) on vuonna 1947 perustettu heinolalainen jalkapalloseura. HP-47 on pelannut jalkapalloa parhaimmillaan II divisioonassa kaudella 1976.

Jalkapallon lisäksi HP-47 on kilpaillut ainakin jääkiekossa ja pesäpallossa. Jääkiekossa seura voitti maakuntasarjan vuonna 1954 ja pelasi sittemmin 1960-luvun lopulle asti useita kausia tuolloin toiseksi korkeimmalla sarjatasolla Suomensarjassa. Vuonna 1969 kaupunkiin perustettiin jääkiekon erikoisseura Peliitat. Pesäpalloa HP-47 pelasi Suomensarjassa kaudella 1949.

## Jalkapallo
### Kausi 2023
Kausi 2023 oli heinolalaisten toinen kausi miesten kutosessa miesten joukkueen ”uudelleentulemisen” jälkeen. Kausi sujui erinomaisesti, sillä heinolalaiset voittivat oman lohkonsa ja nousevat kaudeksi 2024 miesten vitoseen. 2023 kauden lopulla oli 10 voittoa, 4 tasapeliä ja 2 tappiota. Parhaana maalintekijänä luottomies Seyawash ”sisu” Masudi, joka iski 15 peliin 17 täysosumaa.

Kaudella 2023 seuran miesten edustusjoukkue pelaa Etelän Kutosta. Miesten joukkue perustettiin lähes kymmenen vuoden tauon jälkeen kaudeksi 2022. Joukkue koostuu 2021 vuoden B-juniori joukkueesta, sekä vanhoista HP-47 legendoista. Kaudella 2022 sijoitus etelän kutosessa oli 5. Kolmannen sijan nousukarsinta paikasta jäätiin harmittavasti vain yhden pisteen päähän.

### Kausi 2024
Kauden 2023 peliesitykset toivat nousun vitoseen. Kausi meni odotusten mukaan ja joukkue säilytti sarjapaikkansa. Lopullinen sijoitus oli seitsemäs. Heinolan paikalliskamppailut herätettiin henkiin, kun "Heinolan Herruudesta" päästiin pelaamaan kahteen otteeseen Union Plaanin kakkosjoukkuetta Plaani/17 vastaan. Molemmat ottelut päättyivät HP-47:n voittoihin. Katsojia ensimmäisessä kohtaamisessa oli noin 250 ja toisessa noin 140.

Kauden 2023 tapaan joukkueen sisäisen maalipörssin vei Seyawash Masudi, 17 peliä, 18 maalia.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1940- ja 1950-luvulla. Heinolan Isku aloitti pesäpallon suomensarjassa vuonna 1949. Korkeimmillaan seuran joukkue pelasi toiseksi korkeimmalla sarjatasolla viiden kauden ajan. Viimeisin kausi maakuntasarjassa oli vuonna 1959.

## Lähteet

## Aiheesta muualla

* Heinolan Palloilijat-47 ry
* Seuran 1950-luvun pelipaita Suomen Jääkiekkomuseon näyttelyssä
Zilla

**Zilla** on yhdysvaltalainen versio Godzillasta. Aluksi siitä käytettiin nimitystä *American Godzilla* (suom. *amerikkalainen Godzilla*), mutta fanit päättivät nimetä sen lyhyemmin Zillaksi.

Zilla esiintyi ensimmäisen kerran vuoden 1998 elokuvassa *[[Godzilla (vuoden 1998 elokuva)|Godzilla]]*, jossa se kuoriutuu merileguaanin munasta ja kasvaa ydinräjähdyksen seurauksena valtavaksi hirviöksi. Zilla rantautuu New Yorkiin, missä se ehtii munia ennen joutumistaan tuhotuksi ohjuksilla. Kuoriutuneet poikaset onnistutaan räjäyttämään, mutta yksi muna jää tuhoutumatta. 

Zilla on alkuperäistä japanilaista Godzillaa pienikokoisempi sekä haavoittuvaisempi: siinä missä alkuperäinen Godzilla on tuhoutumaton, Zilla kyettiin surmaamaan ohjuksilla. Zilla on nopealiikkeisempi ja kykenee syöksemään tulta. Zilla muistuttaa enemmän dinosaurusta kuin japanilainen Godzilla.

Zilla tekee myös lyhyen cameoroolin elokuvassa **, jossa se yrittää hyökätä Godzillan kimppuun, mutta joutuu kuitenkin kukistetuksi lyhyessä taistelussa.
Benedetto Landi

**Benedetto Landi** (1578? Velletri – 1638) oli italialainen roomalaiskatolinen piispa. Hänet nimitettiin Fossombronen hiippakunnan piispaksi 5. kesäkuuta 1628, ja hän toimi tässä virassa, kunnes erosi tehtävistään 15. marraskuuta 1632.

## Lähteet
Jaakko Salonoja

**Jaakko Salonoja** (19. helmikuuta 1933 Viipuri – 28. maaliskuuta 2020 Salo) oli suomalainen radiojuontaja, joka toimi Yleisradion Radio 1:n viihdeohjelmien päällikkönä 1980–1993. Salonoja toimi juontajana *[[Puhelinlangat laulaa (puhelintoivekonsertti)|Puhelinlangat laulaa]]* -ohjelmassa, myös eläkkeelle jäätyään.

Salonoja kirjoitti ylioppilaaksi Joensuun lyseosta ja valmistui ekonomiksi 1965. Opiskeluaikanaan Salonoja toimi Helsingin kauppakorkeakoulun ylioppilaskunnan isäntänä. Hänen työpaikkojaan olivat Stockmann, Amer-Tupakka, Erva-Latvala ja Rettig. Vuonna 1980 Salonoja seurasi Ylen Radio 1:n viihdeosaston päällikkönä eläkkeelle jäänyttä Sauvo Puhtilaa. Radioajaltaan hänet muistetaan erityisesti yhteistyöstään Raimo Lintuniemen kanssa. Salonoja ja Lintuniemi juonsivat muun muassa Jouluhaloo-puhelintoivekonserttia Yleisradiossa 20 vuoden ajan. Salonojalle myönnettiin Pro Carelia -ansiomerkki vuonna 2001 ja kamarineuvoksen arvonimi vuonna 2012.

Salonoja toimi juontajana useissa tilaisuuksissa, kuten jatkosodan (1941–1944) aikaisia asemiesiltoja muistuttaneilla kiertueilla 2002–2005.

## Lähteet
Serket

**Serket** (myös **Serqet** tai **Selkis**, "*Se joka saa kurkun hengittämään*") oli muinaisessa Egyptissä skorpionijumalatar, jonka ensisijainen tehtävä oli suojella vainajia. Serketin palvonta juontuu ainakin 1. dynastian aikaan, ja Vanhan valtakunnan pyramiditeksteistä lähtien hänet mainitaan kuolleen faaraon suojelijaksi muiden jumalatarten seurassa.

Serketiä lähestyttiin usein skorpioninpiston parantamiseksi. Egyptiläisessä mytologiassa Serket esiintyykin yhdessä Neftyksen kanssa suojelemassa vastasyntynyttä Horus-jumalaa, kun tätä on pistetty.

Serket kuvattiin yleensä naiseksi, jolla on päänsä päällä häntänsä kohottanut skorpioni. Serket saatettiin kuvata myös krokotiili- tai leijonapäisenä, kobrana tai leijonana.

## Katso myös
*Luettelo muinaisen Egyptin jumalista

## Lähteet
*

### Viitteet
Gammaproteobacteria

**Gammaproteobacteria** eli **gammaproteobakteerit** on bakteerien tieteellisen luokittelun luokka. Luokkaan kuuluu joitakin lääketieteellisesti, ekologisesti ja tieteellisesti tärkeitä bakteeriryhmiä, kuten enterobakteeirt (*[[Enterobacteriales]]*), joista tunnetuin lienee kolibakteeri. Myös salmonellat kuuluvat tähän bakteeriluokkaan. Kuten kaikki proteobakteerit, myös gammaproteobakteerit ovat gramnegatiivisia. Luokkaan kuuluu myös monia merkittäviä keuhkokuumetta aiheuttavia bakteereja.

## Lähteet
*Medical Subject Headings: Gammaproteobacteria

## Aiheesta muualla
*Laji.fi: Gammaproteobacteria
*National Center for Biotechnology Information (NCBI): Gammaproteobacteria, taxonomy
Sormiahvenet

**Sormiahvenet** (Cheilodactylidae) tai **naamioahvenet** on aurinkoahvenkaloihin kuuluva kalaheimo. Heimon lajeja tavataan pääosin trooppisita vesistä. 
__notoc__
## Taksonomia
Sormiahventen heimoon kuuluu lähteestä riippuen 18&ndash;25 lajia. Sukuja heimossa on noin 5 ja sukujako on osittain epäselvä. Muun muassa Chris Burridge luokittelee aikaisemmin suvun *Cheilodactylus* alasukuna pidetyn *Goniistius*-taksonin omaksi suvukseen. Hän on esitänyt myös kahden lajin palettinaamioahvenen (*Cheilodactylus/Goniistius ephippium*) ja punanaamioahvenen (*Cheilodactylus/Goniistius fuscus*) siirtämistä sukuun *Morwong*. Sormiahventen ja marmoriahventen (Aplodactylidae) ja trumpettiahventen (Latridae) väliset sukulaisuussuhteet ovat myös epäselvät.

## Anatomia
Sormiahvenet ovat kooltaan noin 45&ndash;100&nbsp;cm:ä pitkiä kaloja. Ruumis on korkea varsinkin etuosastaan ja mataloituu pyrstöä kohden. Selkäevä on pitkä ja erityisesti etuosastaan piikikäs. Myös rintaevissä on 4&ndash;7 pidempää piikkiä. Pyrstöevä on monilla naamioahvenilla haarautunut. Huulet ovat lajeilla melko paksut. Sormiahventen suomut ovat pienikokoiset, pohjaväriltään kalat ovat vaaleita ja niitä kuvioivat usein tummat pysty- tai vinoviirut.

## Levinneisyys ja elintavat
Sormiahvenlajeja tavataan lämpimistä meristä, muun muassa Afrikan rannikolta eteläiseltä Atlantilta, Tyyneltämereltä Kiinan ja Japnin saaristolta, Havaijin rannikolta ja Uuden-Seelannin ja Australian läheisyydestä, sekä Intian valtamereltä. Kalat elävät usein lähellä pohjaa. niiden ravintoa ovat pienet selkärangattomat eläimet. Päivisin sormiahvenet ovat aktiivisia, öisin ne piileskelevät koloissa. Monet lajeista ovat hyvänmakuisia ja niitä kalastetaan myös ihmisravinnoksi.

## Lajeja

* kyrmynaamioahven (*Cheilodactylus gibbosus*)
* harakkanaamioahven (*Cheilodactylus nigripes*)
* raitanaamioahven (*Cheilodactylus rubrolabiatus*)
* perunnaamioahven (*Cheilodactylus variegatus*)
* kiiltonaamioahven (*Chirodactylus brachydactylus*)
* soukkanaamioahven (*Dactylophora nigricans*)
* palettinaamioahven (*Goniistius ephippium*)
* punanaamioahven (*Goniistius fuscus*)
* tummapyrstönaamioahven (*Goniistius plessisi*)
* tiikerinaamioahven (*Goniistius spectabilis*)
* töyhtönaamioahven (*Goniistius vestitus*)
* vyönaamioahven (*Goniistius vittatus*)
* seepranaamioahven (*Goniistius zonatus*)
* amerikannaamioahven (*Nemadactylus bergi*)
* oliivinaamioahven (*Nemadactylus douglasii*)
* sininaamioahven (*Nemadactylus macropterus*)
* sinijuovanaamioahven (*Nemadactylus valenciennesi*)

## Lähteet
Betaproteobacteria

**Betaproteobacteria** eli **betaproteobakteerit** on bakteerien tieteellisen luokittelun luokka. Betaproteobakteerit vaikuttavat usein typensidontaan monissa kasveissa, ja niitä löytyykin usein esimerkiksi vesi- ja maaperänäytteistä. Kuten kaikki proteobakteerit, myös betaproteobakteerit ovat gramnegatiivisia.

## Lähteet
*Medical Subject Headings: Betaproteobacteria

## Aiheesta muualla
*Laji.fi: Betaproteobacteria
*Finto: Beeta-proteobakteerit (''Betaproteobacteria'')
*National Center for Biotechnology Information (NCBI): Betaproteobacteria, taxonomy 
*UniProt, Taxonomy: Betaproteobacteria
Anne Keothavong

**Anne Keothavong** (s. 16. syyskuuta 1983 Lontoo, Englanti) on brittiläinen tennispelaaja. Parhaimmillaan hän oli kaksinpelissä WTA-listan sijalla 48 helmikuussa 2009. Hän voitti urallaan 20 ITF-turnausta kaksinpelissä ja kahdeksan turnausta nelinpelissä.

Grand Slam -turnauksissa Keothavong pääsi parhaimmillaan kolmannelle kierrokselle Yhdysvaltain avoimissa 2008. Hän voitti turnauksen toisella kierroksella Francesca Schiavonen, mutta hävisi kolmannella kierroksella viidenneksi sijoitetulle Jelena Dementjevalle.

Keothavongin läpimurtokausi oli 2009, jolloin hän pääsi kolmessa eri WTA-turnauksessa välieriin. Samana vuonna hänestä tuli ensimmäinen brittiläinen maailmanlistan top 50:ssä vuoden 1993 jälkeen. Hänen kautensa päättyi kuitenkin heinäkuun lopussa loukkaantumisen vuoksi. Hän palasi myöhemmin kentille ja nousi takaisin top 100:n joukkoon, mutta vuosi 2013 sujui häneltä huonosti, ja hän ilmoitti uransa lopettamisesta heinäkuussa 2013.

## Lähteet

## Aiheesta muualla

*